Agronomía

L**'agronomía** ye una rama d'a ciencia que estudiya os cultivos y os suelos án creixen. Os *agronomos* treballan pa desarrollar metodos que milloran l'uso d'o suelo y augmentar la producción de aliments y atros cultivos. Fan investigación en a rotación de cultivos, o regadío y o drenache, o cultivo de vechetals, la clasificación de suelos, la fertilidat de suelos, o control de malas hierbas y en atras arias.

## Cultivo selectivo
L'agronomía incluye o cultivo selectivo de vechetals pa producir os millors cultivos en diversas condicions. O cultivo de vechetals ha augmentau o rendimiento d'os cultivos y tamién bi ha augmentau lo valor nutritivo, como en o caso d'o trigo u lo d'o panizo. Tamién ha levau ta o desarrollo de nueus tipos de vechetals. Per eixemplo, un cereal hibrido denominau triticale va estar produciu fendo un cruzamiento entre segal y panizo. O triticale contiene mas proteínas que o panizo.

## Incheniero agronomo
L'incheniero agronomo ye un profesional, titulau superior competent en os ambitos d'a incheniería agronòmica, civil y meyoambiental. Tien competencias reconoixidas en muitos ambitos y exercen a profesión dende l'exercicio libre, dende beluns ambitos administrativos y dende la empresa privada en industrias agroalimentarias, explotacions agropecuarias y atras.

Muitos agronomos son consultors, investigadors u profesors. Muitos d'ellos treballan per estacions agricolas experimentals, achencias federals u estatals, firmas industrials u universidaz. Os agronomos tamién treballan en organizacions internacionals como per eixemplo lo USAID u la Organización per l'Alimentación y l'Agricultura d'as Nacions Unidas.

Entre os ambitos tematicos mas destacaus de l'Incheniero Agronomo i trobamos os siguients:

* Fitotecnia
* Zootecnia
* Industrias agroalimentarias
* Economía agraria
* Incheniería rural
* Incheniería meyoambiental

## Materias prencipals
En a formación d'as inchenieras y os incheniers agrònoms s'imparten as siguients materias prencipals:

* Ciencias basicas: matematicas, fisica, quimica y bioquimica, cheolochía, biolochía, dibuixo, etc.
* Ciencias aplicadas: estatistica, quimica agricola, edafolochía, climatolochía, resistencia de materials, mecanica, termodinàmica, electrotecnia, hidraulica, chenetica, botanica, fisiolochía vechetal y animal, operacions basicas industrials y economía.
* Tecnolochía: fitotècnia, producción y protección d'os vechetals, zootècnia, construcción agropecuaria y agroalimentaria, hidrolochía y drenaches agrarios, regadío, tecnolochía alimentaria, millora chenetica vechetal y animal, motors y maquinas, comercialización agraria, contabilidat, control de cualidat, chestión empresarial, lechislación y politica agraria.

En cheneral as ciencias basicas y aplicadas son comúns a toz os estudiants d'incheniería agronòmica, mientres que as tecnolochías son escullidas en o disenyo curricular personal d'a carrera.

En a Escuela Politecnica Superior de Uesca se pueden aconseguir una d'as siguients "mencions":

* Explotacions agropecuarias
* Hortofruticultura y chardinería
* Industrias agrarias y alimentarias

Tamién se puet seguir os estudios con o Máster en Incheniería Agronomica, y o Doctorau

## Referencias


## Enlaces externos

* Colechio Oficial d'Inchenieros Tecnicos Agricolas y Peritos Agricolas d'Aragón
* Colechio Oficial d'Inchenieros Agronomos d'Aragón, Navarra, y País Basco